open-index/open-wikipedia-markdown huggingface dataset:
Lengua zimbra

El **zimber** (nomm local: *tzimbar*; a Giazza l'è ciamaa anca *tauć* o *taucias gareida*) l'è ona lengua germanega parlada in d'ona quai zona del Veneto e del Trentin.
L'è la lengua portada in Italia de rosc de popolazzion bavares rivaa giò in del Medioev, prima in de la zona de Asiago, poeu in de la Lessinia e in de la zona de Folgaria, Lavarone e Luserna.
Al dì d'incoeu però el zimber l'è dree a descomparì per l'influenza del veneto e, soratutt, de l'italian. Se stima che incoeu quei che parla el zimber i sien meno de milla in tutt l'Italia.
A bon cunt, el zimber l'è miss denter a la comunità germanega italiana, recognossuda 'me minoranza lenguistega storega, e donca gh'è on quai tentativ de tegnìll viv. 
## El nomm
El termen *tauć* l'è ona variant de l'antigh **theodisk*, del qual riven anca paroll 'me *deutsch* (todesch), *duits* (olandes), *dutch* (ingles), *titsch* (walser), *tüütsch* (svizzer todesch), *tysk* (danes), *tuche* (arpitan) e, in fond, anca "todesch".
## Paes indè che l'è parlaa storegament el zimber
*Asiago: Slege
*Conco: Kunken
*Enego: Genebe
*Foza: Wüsche
*Folgaria: Folgrait
*Gallio: Gèl
**Stoccareddo: Stòkha-Raut
*Lavarone: Lavròu
*Luserna: Lusèrn
*Lusiana: Lusaan
*Roana: Robàan
**Cesuna: Kan Züne
**Treschè Conca: Skada, Kunka
*Rotzo: Rotz
*Selva di Progno: Brunge
**Campofontana: Funtan
**Giazza: Ljetzan
### Olter toponem
*Badia Calavena: kam'Àbato
*Verona: Bearn

## Comparazzion lenguistega

## Bibliografia
*Adriana Bulgarelli, *Dizionario comparato Cimbro-Italiano Italiano-Cimbro/Tauć-Belisch Belisch/Tauć*, Curatorium cimbricum veronense, 2007.
## Ligamm de foeura
*zimbarbort.it (dizzionari online del zimber de Luserna)
Pià de l'eclitica

El **pià de l’eclìtica** l'è 'l pià söl qual la stà l'òrbita de la Tèra, cioè el percórs che la Tèra la fà entùren al Sul. 

'Ntra i ogècc del Sistema Solar, apéna el Sul e la Tèra i stà söl pià de l'eclìtica, i óter pianéti del Sistéma Solar i percór a lùr dele òrbite, ma sö dei pià diferèncc, che g'ha dele inclinasiù diferènte, tat en rapórt a l'eclìtica, come 'n rapórt ai sò pià orbitài recìproch. Nesöna de le òrbite dei óter pianéti del Sistema Solar la rèsta 'nclinàda en rapórt a l'eclìtica per de piö de 7°.

## Varda apò
*Pià invariabil
*Sistema Solar
Piazza (Cernobbi)

**Piazza** (prononzia local: ['pjatsa]; italian: *Piazza Santo Stefano*) l'è vuna di frazzion del comun comasch de Cernobbi.
Insemma a Rovenna, l'è vuna di dò frazzion pussee gross del comun.
Makemake (corp celest)

**Makemake** (ogèt catalogàt col nòm de **136472 Makemake** ma conusìt apò a co la abreviasiù **2005 FY9**; simbul: ) l'è 'n pianeta nano, el tèrs per grandèsa del nòst Sistema Solar e giü dei ogècc piö grancc de la fasa de Kuiper. El sò diàmetro le de piö o méno i du tèrs de Plutone. El g'ha mìa satèliti cunusìcc, càzo ünech 'ntra i ogècc piö gròs de la fàsa de Kuiper. La sò temperadüra média l'è de −243,2 °C (30 K), e la sò superfìce le custitüìda de metano, etano, e fórse azòto conzelàcc.

L'è stat scuprìt ai 31 de mars del 2005 de 'na squàdra dirèta de Michael E. Brown, e anunciàt ai 29 de löi del 2005. El ciàpa el sò nòm de 'na divinità dei abitàncc de l'ìzola de Pasqua. 

El percór la sò òrbita entùren al Sul en póch méno de 310 agn, e 'l pónt piö arènt al Sul de la sò òrbita l'è a 38,5 UA, 'nvéce chèl piö delóns l'è a 53 UA.

## Riferimèncc
Domenega di Oliv

La **Domenega di Oliv** l'è l'ultema domenega de Quaresma prima de la Pasqua. Con lee la scomincia la Setemana Santa.
L'è ona festività catolega, ortodossa e anca de ona quai confession protestanta.
Se regorda el moment che 'l Signor l'è rivaa a Gerusalemm in ocasion de la Pasqua, on quai dì prima de vess impresonaa, processaa e mettuu in cros, come regordaa in del Vangeli de Gioann (*Gv, 12, 12-15*):

Per regordà quell moment chì, in de la messa de 'sta domenega, i brocch de oliva vegnen benesii del preved. A bon cunt, in del Vangeli se parla di palm: in lombard se parla de "oliv" perchè quella pianta chì l'era (e l'è anca 'dess) pussee spantegada in di nost band.

## Alter progett

## Varda anca
*Quaresma
*Setemana Santa
*Vangeli de Gioann
*Pasqua
Pià invariabil

El **pià invariàbil** de 'n sistema planetàre, ciamàt apò **pià invariabil de Laplace**, l'è el pià che pàsa per el sò baricèntro (cèntro de masa) perpendicolàr al vetùr del sò momènt angolàr. Endel nòst Sistema Solar, presapóch el 98% de chèsto efèt l'è pruducìt dei momèncc angolàr de l'òrbita dei quàter pianéti gigàncc (Giove, Saturno, Urano e Netuno). El pià invariabil l'è inclinàt de 0.5° en rapórt al pià orbitàl de Giove, e 'l pöl véser cunsideràt come la média ponderàda de töte le òrbite planetàrie e dei pià rotasiunài.
Ornella Fiorini

La **Ornella Fiorini** (Ostilia, 22 de febrar del 1947) l'è ona cantautora, pitora, poetessa e scritora lombarda.
L'ha taccaa a sonà e esibìss al princippi di Agn Settanta, cont el sonà e fà di spetacoi in gir per el Mantovan e per la Lombardia.
L'ha vinciuu vari premi a nivell nazzional e internazzional. L'è conossuda perchè la canta i sò canzon (dedicaa ai tradizzion de la soa gent, a la soa terra bagnada del Pò, ai donn) in del sò dialett mantovan.
## Discografia
*Brisi 'd lüna
*Fiüma (2009)
*Furestér (2019)
*
Pereéle

El **pereéle** l'è el pónt piö arènt al Sul de l'òrbita de en còrp celèst del nòst Sistema Solar. El stà de l'ótra bànda de l'aféle (el pónt piö delóns) e l'è reprezentàt co la lètera 'q'. Semài che 'a' l'è la distànsa média e 'e' l'è l'ecentricità, alùra q=a (1-e).

Segónt chèl che la dis la segónda lége de Keplero, la velocità de traslasiù de 'n còrp celest l'è màsima al sò pereéle.

A prensépe del més de löi (de sòlet, ai 4 del més), al sò aféle, la Tèra la se tróa a 152,10 miliù de chilòmetri del Sul, envéce ai prim de zenér (ach ai 4), al sò pereéle la Tèra la se tróa a 147,09 miliù de chilòmetri de la sò stèla màder.
Badalisch

El **Badalisch** (apò *Badelisch* o *Badalésch*) l'è 'na figüra de la tradisiù de la Al Camònega, en particolàr de paés de Andrista en Val De Saviùr.

A stà a la legènda l'è 'n éser che vif endèi bósch, che ògna an el vé catüràt endèl tép de la Befàna (5-6 de zenér) dei zùegn e portàt en paés. 'Na ólta riàt en piàsa, vé prununciàt el discórs del Badalìsch, endel quàl la bes•cia la cönta sö en pó de facc e spetegolès de la cumunità en maniéra de tirà 'n gir e sènsa fà nòm. Al dé d'encö el discórs l'è scriìt en rìma, sönden fòi, e 'l vé lizìt sö de ìn delegàt. 

La séra del segónt dé se fà la séna del Badalisch e la bès•cia la vé lasàda nà, lìbera de turnà 'n mès ai sò bósch.

El vé reprezentàt col có gròs, de lègn e cuarciàda zó de péi de càvra, condei córegn pesègn, 'na bóca bèla grànda e i öcc che lüs. Tép endré par che 'na fèsta piö o méno precìza de chèsta la se fàa pò a Bèrs.

'Ntra i figüràncc de la reprezentsiù, per tradisiù, pöl mìa ésega fómne, e i personàgi feminìi, che i è amitìcc, i è però empersunàcc de òm traistìcc.

## Galerìa de fóti

Archivi:Corteo del Badalisc - Andrista - Cevo (Foto Luca Giarelli).jpg|La catüra del Badalisch
Archivi:Spettatori alla festa del Badalisc - Andrista - Cevo (Foto Luca Giarelli).jpg|La zét che scùlta el ''discórs del Badalisch"
Frasnee

**Frasnee** (*Frasnedo*) l'è ona frazzion del comun de Versceia, in de la Provincia de Sondri.
El paesin el se troeuva dent a la Val di Ratt, a 1.287 meter sora el nivell del mar.
## Ligamm de foeura
* rifugiofrasnedo.com
Andrista

**Andrista** l'è 'na frasiù del cümü de Séf, en Val Camònega, Pruvìncia de Brèsa. L'abitàt el se tróa sö la còsta mansìna de la Àl Camònega, sönden dòs sùra l'abitàt de Sedégol a la 'mbocadüra de la Al de Saviùr. L'è abitàda de 'n sentenér de persùne e la se tróa a 584 méter sùra el leèl del mar.

## Varda apò
* Badalisch
Val di Ratt

La **Val di Ratt** (italian: *Valle dei Ratti*) l'è ona vall de la Provincia de Sondri.
L'è l'ultema vall lateral de la Valciavenna in su la sinistra orografega.
A l'è traversada del riaa Ratt, che 'l ghe va dent al lagh de Mezoeula. A l'è strengiuda in tra la Val Codera e la Val Masen, e la sò montagna pussee volta l'è 'l Ligoncc.
In de la vall a gh'è vari alp e paes, per esempi Frasnee.
## Varda anca
*Ratt (riaa)
## Alter progett
Adoramus Te

Ol **Adoramus Te** (‘n te adóra) l’è öna antifóna ‘n Latì, che la é recitàda o cantàda de spès in de la Via Crucis tra öna stasiù e l’ótra.

## Latì
Adoramus te, Christe, 
et benedicimus tibi, 
quia per sanctam crucem tuam 
redemisti mundum. 
Qui passus es pro nobis, 
Domine, Domine, miserere nobis.

## Lumbàrd
‘n te adóra, Signùr, 
e ‘n te benedés, 
perchè gràsie a la tò sànta crus 
t’ét salvàt ol mónt. 
t’ét patìt per nóter, 
Signùr, Signùr, ìga pietà de nóter.
Vett

**Vett** o **San Gioann** (localment: [vet] e [san'ʒwaŋ]; italian: *Vetto*) l'è ona frazzion del comun de Lanzada, in de la Provincia de Sondri (Val Malench).
I sò abitant i gh'hann la scormagna de *tarazett*.
## Referiment
Ganda

La **Ganda** (*Ganda* in italian) l'è ona frazzion del comun valtolin de Lanzada, in de la Provincia de Sondri (Val Malench).
I sò abitant i gh'hann la scormagna de *trotolon*.
## Referiment
Ratt (riaa)

El **Ratt** (italian: *Ratti*) l'è on riaa de la Provincia de Sondri.
El traversa la Val di Ratt e 'l ghe va dent al Lagh de Mezzoeula, in del comun de Versceia.
Bagnella

**Bagnella** (istess in italian) l'è ona frazzion del comun de Umegna, in de la Provincia de Verbania.
El paes el se troeuva in su la sponda sinistra del Lagh d'Orta, a sud-ovest del centerl comunal e in direzzion de Gnun.
In del paes a gh'è dò ges: vuna, pussee veggia, dedicada a San Bernardin e l'oltra, pussee moderna, dedicada a la Santa Cros.
Molina (Fagee)

**Molina** (istess in italian) l'è ona frazzion del comun de Faggee, in de la Provincia de Comm.
El paes el se troeuva in sui bricch del Triangol Larian, e l'è 'l primm che se incontra se partissom de la frazzion de Riva (in su la sponda del Lagh de Comm).
Fina al 1928 l'eva on comun indipendent. El patron del paes l'è Sant Antoni.
Borca

**Borca** (['burka]; italian: *Borca*) l'è ona frazzion del comun de Umegna, in de la Provincia de Verbania.
Verta (Umegna)

La **Verta** (*Verta* anca in italian) l'è ona frazzion del comun de Umegna, in de la Provincia del Verban-Cusi-Ossola.
Riva (Fagee)

**Riva** (istess in italian) l'è ona frazzion del comun comasch de Fagee.
El paes el se troeuva, come 'l sugeriss el sò nomm, in su la riva del Lagh de Comm.
Fina al 1928 l'eva ona frazzion del vegg comun de Molina.
Grignetta

La **Grignetta** (in italian anca *Grigna meridionale*) l'è ona montagna de la Lombardia.
L'è olta 2.177 meter sora el nivell del mar e l'è taccada al Grignon in del grupp di Grign.
La gh'ha duu versant: vun, quell meridional, el se afaccia in sul Pian di Resnei e Lecch; l'olter, inscambi, el se gionta al Grignon.
A l'è ona meta alpinistega ben cognossuda e frequentada.
Grigna

La **Grigna** o **Grignon** (italian: *Grigna, Grignone, Grigna settentrionale*) l'è ona montagna de la Lombardia.
A l'è olta 2.410 meter in sul nivell del mar e la se troeuva a cavall in tra la sponda del Lagh de Comm e la Valsasna. Insemma a la Grignetta la forma el grupp di Grign.
El sò versant setentrional a l'è ciamaa *[[Moncoeuden]]*.
L'è vuna di scimm pussee famos de la Lombardia, e ona meta de alpinism ben cognossuda e frequentada. Quand che gh'è 'l sô, la se pò vedè anca de Milan.
## Alter progett

## Vos corelaa
*Torre Costanza
*Grignetta
*Moncoeuden
Valera (Ares)

La **Valera** (istess in italian) l'è ona frazzion del comun de Ares, in de la Provincia de Milan.
El paes el se troeuva a nord-ovest del center comunal, in su la strada per Lainaa.
A l'è stada on comun indipendent fina al 1841. Al temp di piev la partegniva a la piev de Trenn.
Piev de Jaa

La **piev de Jaa** (anca **piev de Caraa**) l'era vuna di piev de l'arcidiocesi de Milan e del sò Ducaa, che la gh'eva 'me capopiev el paes brianzoeu de Jaa (incoeu frazzion de Caraa).
El sò patron l'eva San Peder.
I primm testimonianz de la soa esistenza hinn del 1064. Dal pont de vista ministrativ, la piev l'è durada fina al 1797: de quell religios, inscambi, l'è andada inanz fina al 1838, quand che l'è stada spartida in di decanad de Jaa, Caraa e Besana.
I comun che feven part de la piev eren Jaa, Caraa, Besana, Albiaa, Cazzan, Briosch, Calò, Canonega, Coresciana, Costa, Giussan, Mont, Tregas, Renaa, Robian, Sovigh, Triugg, Vall, Vedugg, Colzan, Veran, Vergh, Villa Raveri.
Piev de Angera

La **Piev de Angera** l'era vuna di vegg piev de l'Arcidiocesi de Milan e del sò Ducaa, che la gh'eva 'me capopiev el paes varesott de Angera, in sul Lagh Magior.
El sò patron l'eva Santa Maria Assonta.
L'è nassuda in del XIV secol, e l'ha veduu modificàss el sò territori duranta i secoi, anca perchè cont el passà del temp l'ha perduu importanza. In del 1797 l'ha perduu (compagn de tutt i olter piev) i sò fonzion aministrativ, e del pont de vista eclesiastegh l'ha veduu la soa fin in del 1972.
La piev la comprendeva i comun de Angera, Barzoeula, Cabroeunn, Ispra, Lentaa, Lisanza, Mercall, Orian, Ranch, Sest, Tain e Chej, oltra che i parocchi de Dagnent, Meina e Nebiun (passaa in del 1819 a la diocesi de Novara).
Piev de Pian

La **Piev de Pian** l'è stada vuna di piev religios e civil del Milanes, che la gh'eva 'me capopiev el comun comasch de Pian.
El sò patron l'eva San Steven.
La piev religiosa l'è nassuda intorna al XI secol e l'è finida, compagnd e tutt i olter, in del 1972. Quella civil, inscambi, l'è nassuda in del XIV secol e l'è durada fina al 1797.
In de la piev de Pian a gh'era i comun de Pian, San Bartolomee, Beregazz con Fiee, Binagh, Bulgor, Carbonaa, Cassina di Ferree, Castelnoeuv, Scirimed, Fenegrò, Gerenzan, Guenzaa, Limed, Locaa, Lomazz, Luragh, Luraa, Mozzaa, Oltrona, Rovell, Turaa, Venian.
Piev de Arcisaa

La **piev de Arcisaa** l'era vuna di piev del Milanes, con fonzion religios e aministrativ. El sò capopiev l'eva el comun varesott de Arcisaa.
El sò sant patron l'era San Vitor.
Del pont de vista religios la piev l'è stada sopressa in del 1972; de quell aministrativ, inscambi, giamò in del 1797.
La tirava denter i comun de Arcisaa, Brenn, Besan, Bisus'c, Cazzon, Civ, Quass, Indun, Port, Saltri, Vigiù, Ganna.
Piev de Belan

La **piev de Belan** l'era vuna di piev religios e aministrativ del Milanes. La comprendeva apena el comun lecches de Belan.
I sò patron eren San Nazar e San Cels.
Stefano Pioli

El **Stefano Pioli** (Parma, 20 de ottober del 1965) a l'è on alenador e ex giugador de folber italian.

L'ha giugaa in d'on poo de squader italiann; per esempi el Parma, la Juventus, il Milan e la Fiorentina.

## Palmarèss
***Jogador***
### Titoi nazionai
* **[[Serie A|Campionad italian]] - 1 titol** 
:Juventus: 1985-1986

* **[[Serie B|Campionad italian de Serie B]] - 1 titol**
:Fiorentina: 1993-1994

### Titoi internazionai
* **[[Supercoppa UEFA]] - 1 titol**
:Juventus: 1984

* **[[Coppa di Campion|Coppa di Campion/UEFA Champions League]] - 1 titol**
:Juventus: 1984-1985

* **[[Coppa Intercontinental]] - 1 titol**
:Juventus: 1985
"Weird Al" Yankovic

El **Alfred Matthew** "**Weird Al**" **Yankovic** (Downey, 23 de ottober del 1959) l'è on comegh e ator american.
Piev de Bolaa

La **piev de Bolaa** l'è stada vuna di piev religios e ministrativ del Milanes. La gh'eva 'me capopiev el comun de Bolaa, a nord de Milan.
El sò patron l'era San Martin.

A l'è vuna di piev pussee antigh regordaa de tutta l'arcidiocesi milanesa (926).
La cattava dent i comun de Bolaa, Baranzaa, Cassina Noeuva, Roseri, Cassina Pertusella, Castellasc, Scesaa, Garbagnaa, Novaa, Pinzan, Senagh e Vialba.
Piev de Biegrass

La **piev de Biegrass** l'è stada vuna di piev religios de l'Arcidiocesi de Milan.
Al contrari de la pupart di olter piev milanes, quella de Biegrass la gh'eva minga di fonzion aministrativ (che hinn semper a Corbetta): defatti l'è vuna di piev nassuda despoeu del Concili de Trent.
Fondada in del 1578, l'ha finii i sò fonzion in del 1972.
La sede de la piev l'era la gesa de Santa Maria Noeuva a Biegrass. Dent a la piev ghe staven anca i parocchi de Castellett, Osger e Marmond.
Piev de Brebbia

La **piev de Brebbia** l'è stada ona piev con fonzion religios e ministrativ in del Milanes, e la gh'eva 'me capopiev el comun varesott de Brebbia.
I sò patron eren San Peder e San Paol.
Citada per la prima voeulta in del 999, in del Medioev l'era ona piev importanta in de la zona de l'olt Varesott, per poeu taccà a declinà in del Renassiment. El Carlo Boromee, rivaa in visita pastoral in del 1545, l'ha deciduu de spostà la sede de la piev de Brebbia (che l'era quasi desabitada) a Besozz, indova che l'è fada su la piev de Besozz.

Compagn de tutt i olter piev milanes, l'ha perduu i sò fonzion civil in del 1797.

La cattava dent i comun de Brebbia, Bardell, Barza, Besozz, Biandronn, Bogn, Bregan, Cadrezzaa, Cardana, Cazzagh, Comabbi, Comer, Coeuch, Gaviraa, Malzess, Monaa, Monvall, Olginas, Osmaa, Ternaa, Travedona, Trevisagh, Varan, Voltor.
Piev de Bruscian

La **piev de Bruscian** l'è stada vuna di piev religios e ministrativ del Milanes, che la gh'eva 'me capopiev el comun de Bruscian (incoeu quarter de Milan).
El sò patron l'eva la Vergin Assonta.
La comprendeva i vegg comun de Bruscian, Affer, Bress, Brusô, Carsenzagh, Corman, Derghen, Ninguarda, Bicocca, Prescentenee, Precott, Segnan, Turr e Gorla.
Citada per la prima voeulta in del 1011, l'ha perduu i sò fonzion ministrativ in del 1797 e l'è stada scancellada in del 1930, perchè la pupart di sò comun l'eva stada inglobada dent a Milan.
Piev de Bust Grand

La **piev de Bust Grand** l'è stada vuna di piev indè che l'eva spartida l'Arcidiocesi de Milan.
El sò patron l'era San Gioann Batista.
Al contrari de la pupart di olter piev milanes, quella de Bust la gh'era minga di fonzion ministrativ e civil, ma domà religios. De fatti l'era ona piev nassuda despoeu del Concili de Trent: in precedenza Bust l'era denter a la piev de Galaraa anca per i quistion religios, ma intanta la città l'era cressuda ben pussee del sò capopiev. Inscì donca San Carlo Boromee l'ha deciduu de fà vegnì Bust ona sede de piev, anca se i fonzion civil hinn staa lassaa ai piev confinant, cioè quella de Galaraa e quella de Olgiaa.
La piev de Bust, a ogni bon cunt, la tirava denter i parocchi de Bust, Olgiaa, Berghel, Cairaa, Castellanza, Cislagh, Fagnan, Gorla Magior, Gorla Minor, Marnaa, Prospian, Rescalda, Senagh, Solbiaa e Rescaldina (passada a la piev de Legnan in del 1622).
Piev de Brivi

La **piev de Brivi** l'è stada ona piev religiosa e ministrativa del Milanes, che la gh'eva 'me capopiev el comun brianzoeu de Brivi.
I sò patron eren San Martin e San Lissander.
L'è stada citada per la prima voeulta in del 966.
In del 1786 la comprendeva i comun de Brivi, Calch, Imbersagh, Irun, Izur, Meraa, Mondonegh, Novaa, Olgiaa, Paderno, Robiaa, Sabionscell, Sartirana, Verdee de Sora, Verdee de Sotta, Bagaggera.
Cont el passà di secoi, i sò confin s'hinn spostaa: per esempi, in del 1787 l'ha perduu i territori de Cavrin, Sant Antoni, San Paol, Torr di Bus e Villa d'Adda, passaa a la Diocesi de Bergom; in del 1854 Meraa l'è deventada la sede de ona piev noeuva, ma inscambi Brivi l'ha guadagnaa i parocchi de Rovagnaa e Peregh.
Piev de Corbetta

La **piev de Corbetta** l'è stada vuna di piev religios e ministrativ del Milanes.
El sò patron l'era San Vitor.
L'è stada vuna di piev pussee grand e important de la zona a ovest de Milan.
La comprendeva i comun de Bairaa, Baregg, Basian, Bernaa, Besaa, Bestasc, Biegrass, Boffalora, Bugh, Cassina Pobbia, Castellasc, Cislian, Corbetta, Coronaa, Faraveggia, Lugagnan, Magenta, Marcall, Menedragh, Meser, Motta, Osger, Ossona, Ravell, Robecch, San Peder, San Vid, Sedrian, Tesinell, Vituon.
In del 1578 el territori de Biegrass l'è deventaa piev desperlù, ma domà del pont religios: i fonzion ministrativ hinn restaa a Corbetta.
Piev de Cesan Boscon

La **piev de Cesan Boscon** l'eva vuna di piev religios e ministrativ del Milanes, e la gh'eva 'me capopiev el comun milanes de Cesan Boscon.
El sò patron l'era San Gioann Batista.
La comprendeva i comun de Cesan, Lorentegg, Muggian, Assagh, Bazzana, Bazzanella, Bagg, Sella Noeuva, Corsegh, Granscin, Cusagh, Assian, Roman, Bucinasch, Gù, Roved, Ronchett, Segur, Settim, Terzagh, Trezzan, Loiran, Vighignoeu.

## Bibliografia
**Liber notitiae sanctorum Mediolani* di Goffredo da Bussero. Manoscritto della Biblioteca Capitolare di Milano, a cura di M. Magistretti, U. Monneret de Villard, Milano, 1917.
*M. Magistretti, *Liber seminarii mediolanensis* ossia *“Catalogus totius cleri civitatis et dioecesis mediolanensis cum taxa a singulis solvenda pro sustentatione seminarii inibi erigendi”* compilato l'anno 1564, in «Archivio Storico Lombardo», a. XLIII, 1916, p.&nbsp;509-561.
**Notitia cleri mediolanensis de anno 1398 circa ipsius immunitatem*, in «Archivio Storico Lombardo», XXVII, 1900, p.&nbsp;257-304.
*A. Palestra, *Visite pastorali alle pievi milanesi (1423-1856)*. I, Inventario, Firenze, 1977, Monumenta Italiae Ecclesiastica. Visitationes 2.
*Rivista Diocesana Milanese. Ufficiale per gli Atti Arcivescovili e della Curia, Milano, Curia arcivescovile, 1911-.
*Diocesi di Milano. Sinodo 46°, Milano, 1972, Pubblicazione curata dall'ufficio stampa della Curia arcivescovile di Milano.
*G. Vigotti, *La diocesi di Milano alla fine del secolo XIII. Chiese cittadine e forensi nel “Liber Sanctorum” di Goffredo da Bussero*, Roma, 1974.
**Istituzione dei nuovi vicariati urbani e foranei*, 11 marzo 1971, Giovanni Colombo, arcivescovo di Milano, Rivista Diocesana Milanese, 1971.

## Vos corelade
*Cesan Boscon
*Piev milanes
Piev de Dairagh

La **piev de [[Dairagh]]** l'è stada vuna di piev religios e ministrativ del Milanes.
El sò patron l'eva San Genes.
La confinava a nord cont i piev de Somma, Galaraa e Olgiaa, a est con la piev de Parabiaj, a sud con quella de Corbetta e a ovest con la diocesi de Noara.
La comprendeva i comun de Dairagh, Arconaa, Bienaa, Borsan, Bispiccol, Buscaa, Casten, Cugionn, Furaa, Indun, Invrun, Lonaa Pozzoeu, Magnagh, Malvaj, Nosaa, Robecchett, Sant Antonin, Tornavent, Turbigh, Vanzaghell e Villa Cortesa.
Piev de Derv

La **piev de Derv** l'era vuna di piev religios e ministrativ del Milanes.
I patron eren i sant Peder e Paol.
La confinava a nord e a ovest con la diocesi de Comm, a sud-est con la piev de la Valsasna e a sud con la piev de Belan.
La comprendeva i comun de Derv, Corenn, Dor, Suej, Introzz, Vestren e Tremenegh.
Piev de Des

La **piev de Des** l'era vuna di piev religios e ministrativ del Milanes.
I patron eren i sant Sir e Materno.
La confinava a ovest cont i piev de Bolaa e Seves, a nord con quei de Marian e Jaa, a nord-est con quella de Vimercaa, a est con la Cort de Monscia, a sud con la piev de Bruzzan.
La tirava denter i comun de Des, Balsom, Biasson, Bovis, Cassina Liprand, Cassina Mata, Cassina Savina, Cinisell, Cusan, Dugnan, Insciran, Lisson, Machee, Masciagh, Mugiò, Noeuva, Paderna, Parazzoeu, Seregn, Vared, Vedan.
Piev de Gajan

La **piev de Gajan** l'è stada vuna di piev religios e ministrativ del Milanes.
La gh'ha 'vuu 'me capopiev prima el paes de Gajan (rion de Cantù), e poeu in del 1584 gh'è staa spostaa la sede a Cantù. Per 'sta reson l'era ciamada anca *Piev de Cantù*.
El sò patron l'era San Vincenz (a Gajan) e poeu San Paol (a Cantù).
La confinava a ovest con la diocesi de Comm, a nord con la piev de Inscin, a est con la piev de Marian e a sud con quella de Seves.
La comprendeva i comun de Cantù, Alzaa, Carimaa, Cusciagh, Figin, Intimian, Montorfen e Novedraa.
Alla fiera dell'est

**Alla fiera dell'est** l'è 'l terz album del cantatautor cugionatt Angelo Branduardi, sortii foeura in del 1976.
La canzon che la ghe da el titol al disch (ciappada de ona veggia canzon pasqual di giudee) l'è vuna di pussee famos tra quei cantaa del Branduardi.
Come semper, la musega l'ha scrivuda el Branduardi, intant che i test hinn de la soa miee Luisa Zappa, e hinn tucc de ambientazzion medieval.
Hinn staa publicaa anca ona version francesa e vuna inglesa.
## Lista di canzon
#*Alla fiera dell'est* 5:26
#*La favola degli aironi* 3:47
#*Il vecchio e la farfalla* 2:59
#*Canzone per Sarah* 4:21
#*La serie dei numeri* 4:33
#*Il dono del cervo* 3:17
#*Il funerale* 8:10
#*L'uomo e la nuvola* 3:49
#*Sotto il tiglio* 2:56
#*Canzone del rimpianto* 3:01
Octopus (disch)

**Octopus** l'è 'l disch numer quatter del grupp progressive ingles di Gentle Giant, sortii foeura in del 1972.
Quasi tutt i canzon (poeudom regordà, per esempi, *Knots* o la strumental *The Boys in the Band*) fann vedè la granda ricerca de formi noeuv de musega sperimentada de la band.
## Lista di canzon
#*The Advent of Panurge* - 4:40
#*Raconteur Troubadour* - 3:59
#*A Cry For Everyone* - 4:02
#*Knots* - 4:09
#*The Boys in the Band* - 4:32
#*Dog's Life* - 3:10
#*Think At Me With Kindness* - 3:33
#*River* - 5:54
Piev de Garlaa

La **piev de Garlaa** l'era vuna di piev religios e civil del Milanes.
El sò patron l'eva San Steven.
In del 1574 però el San Carlo Boromee l'ha spostaa la sede de la piev a Olginaa.

La confinava a ovest con la piev de Ogionn, a nord-ovest con quella de la Valassina, a nord con quella de Mandell (diocesi de Comm), a nord-est con quella de Lecch, a est con la diocesi de Bergom e a sud con la piev de Brivi.
La tirava denter i comun de Olginaa, Garlaa, Bartesaa, Bij, Capiaa, Consonn, Dosc, Galbiaa, Malgraa, Pescaa, Sala, Cherghentin e la Vall.
Sono solo canzonette

**Sono solo canzonette** l'è on album del cantant napoletan Edoardo Bennato, sortii foeura in del 1980, e consideraa vun di sò sucess pussee grand.
El disch a l'è on *[[concept album]]*, e donca tutt i sò canzon hinn ligaa de ona storia comuna: in 'sto cas, se partiss de la storia del Peter Pan de James Matthew Barrie per mett in pee ona riflession a proposet del desideri d'evasion, in sul vegnì grand, del raport in tra la fantasia e la reson, e del raport in tra impegn e divertiment, con riferiment a la società italiana de la fin di Agn Settanta.
## Lista di canzon
#*Ma che sarà* 4:35
#*Il rock di Capitano Uncino* 5:40
#*Nel covo dei pirati* 5:17
#*Dopo il liceo che potevo far* 2:52
#*L'isola che non c'è* 4:00
#*Rockoccodrillo* 6:15
#*Tutti insieme noi lo denunciam* 4:56
#*Sono solo canzonette* 5:14
Piev de la Gera d'Adda

La **piev de la [[Gera d'Adda]]** l'era vuna di piev religios e ministrativ del Milanes, che la gh'eva 'me capopiev el comun bergamasch de Carevasg.
Al contrari de la pupart di piev, in del cas de la Gera d'Adda l'aspett ministrativ e civil l'era ben pussee important de quell religios: quell chì l'eva dovuu anca a la posizzion de la piev, al confin con la Republica de Venezzia; inoltra, tanti comun de la piev partegniven a la Diocesi de Cremona. Foeura del territori de la piev la restava la città de Trevij, che l'era ministrada direttament del governa central milanes.
La piev la confinava a ovest cont i piev de Cornean e de Pontiroeu, a nord e a est con la Diocesi de Bergom e a sud con la Diocesi de Cremona.
La comprendeva i comun de Calonega, Castell Rozzon, Pontiroeu, Fara, Badalasca, Pagazzan, Carevasg, Brignan, Misan, Carvenzan, Rivoeulta, Arzagh, Casiraa, Gnidell, Pandin, Vailaa, Dovera, Roncadell, Torm, Cort Palasi e Boffalora.

## Varda anca
* Gera d'Adda
* Trevij
Piev de Gorgonzoeula

La **piev de Gorgonzoeula** l'è stada vuna di piev religios e ministrativ del Milanes.

I sò patron eren i sant Gervas e Protas.

La confinava a ovest con la Cort de Monscia, a nord con la piev de Vimercaa, a est con quella de Pontiroeu, a sud con quei de Cornean e Setara.

La comprendeva i comun de Gorgonzoeula, Belinzagh, Bornagh, Bussor, Cambiagh, Camporicch, Cassina di Pecc, Cernusch, Gessaa, Inzagh, Masaa, Pessan, Pozzoeu, Bisentraa, Sant'Agata, Trisella, Vignaa e San Pedrin.
Piev de Galaraa

La **piev de Galaraa** l'è stada vuna di piev religios e ministrativ del Milanes.
El sò patron l'eva la Beata Vergin Assonta.
La confinava a ovest e a nord con la Piev de Somma, a nord-est con quella de Sibrion, a est con quella de Olgiaa e a sud con quella de Dairagh.
La tirava denter i comun de Galaraa (el capopiev), Albizzaa, Arnaa, Besnaa, Bolaa, Bust Grand, Cajell, Cardan, Cassan Magnagh, Crenna, Ferno, Jeragh, Ogiona San Steven, Oragh con Cavaria, Peveranza, Premezz, Samaraa, Scedraa, Solbiaa, Verghera. In de la metà del Cincent el territori de Bust el s'è destaccaa e l'è devegnuu ona piev desperlee, ma domà del pont de vista religios, già che i fonzion civil hann segutaa a vess ministraa a Galaraa.
Giurament de Pontida

El **Giurament de Pontida** la saria stada ona zerimonia che l'avaria stabilii ona leanza in tra cinch comun de la Lombardia: Ferrara, Lod, Milan, Parma e Piasenza. El giurament, faa el 7 de april del 1167 in la Badia del paesin de Pontida (Val San Martin), el prevedeva che i comun member avarien combattuu contra l'imperador Federigh Barbarossa. La leanza nassuda de 'sto giurament al dì d'incoeu l'è cognossuda 'me Liga Lombarda, anca se al temp l'era ciamada *Societas Lombardorum*. Gh'è de dì che però al dì d'incoeu gh'è nissuna proeuva che ghe sia staa 'sto giurament. La soa fama l'è scominciada a cress in del Vottcent, ai temp del Romanticism; inscambi, in su la fin del XX secol el mito del giurament l'è staa ciappaa 'me vun di simboi de la Lega Nord.

## Alter progett

## Vos corelaa
*Liga Lombarda
*Batalia de Legnan
*Patt de Torr
Ghisall

El **Ghisall** (italian: *Ghisallo*) l'è on coll de la Lombardia.
A l'è olt 754 meter sora el nivell del mar e 'l colega la Valassina (sud) con la ponta del Triangol Larian, in del comun de Magrej e in direzzion de Belas.
L'è vun di sit pussee cognossuu del ciclism italian: meta tradizzional del Gir de Lombardia e, tanti volt, anca del Gir d'Italia. El santuari de la Madonna che gh'è in su la scima del coll a l'è ben veneraa di ciclista; in del 1949 la Madonna del Ghisall l'è stada proclamada la patrona di ciclista.
Incoeu, arent al santuari, a gh'è 'l Musee del Ciclismo e 'l monument del ciclista.
Aproeuv al Ghisall el nass anca el Lamber.
Montorfen (mont)

El **Montorfen** (prononzia local: [mun'tɔrfan]; italian: *Montorfano*)  l'è on bricch del Piemont.
A l'è olt 794 meter sora el nivell del mar, e 'l se troeuva in posizzion isolada (per quest a l'è ciamaa *orfen*) in tra el lagh de Mergozz e la fin de la Tos.
In sui sò fianch se troeuva el paes de *[[Montorfen (Mergozz)|Montorfen]]*, frazzion del comun de Mergozz.
El mont a l'è famos per vess ona font de granid bella importanta, e doperada per fà su el Lazerett de Milan e i colonn de San Paolo fuori le Mura a Roma.
## Varda anca
*Montorfen (Mergozz)
Montorfen (Mergozz)

**Montorfen** (localment: [mun'tɔrfan]; italian: *Montorfano*) l'è ona frazzion del comun verbanes de Mergozz (localment [mar'gøts]).
El paes el se troeuva in sul fianch de la scima con l'istess nomm, che l'è dessoravia al lagh de Mergozz.
La località l'è ben cognossuda per i sò minier de granii.
Lagh de Mergozz

El **Lagh de Mergozz** (it. *Lago di Mergozzo*) l'è on laghett del Piemont.
On temp a l'era ona ponta nord-ocidental del Lagh Magior ma, cont el passà del temp, la pianura luvional de la Tos l'ha slontanaa del rest del lagh e l'ha faa deventà on laghett indeperlù. Anca se l'è piscinin, el lagh de Mergozz el riva a vess profond 74 meter.
In su la soa riva a gh'è 'l paes de Mergozz, el Montorfen e, in su la piana luvional, a gh'è la frazzion de Verbania ciamada Fontos.
## Varda anca
*Mergozz
*Lagh Magior
*Tos
Christa Rigozzi

La **Christa Rigozzi** (nassüda 'l 2. Mai del 1983 a Muncarass, in del Cantun Tesin) l'è na mudèla e persunilitaa televisa sgüissera.

## Biugrafia
El 9 de Setember del 2006 l'è stada curunada a Ginevra Miss Sgüissera. L'è la prima Miss Sgüssera del Cantun Tesin de quand che la Melanie Winiger l'è stada curunada in del 1996. 

Del 20 de Agust 2010 l'è maridada cunt el so fiansaa de lunga data, 'l Giovanni Marchese.

In del 2011, 2012 e 2015 la Christa Rigozzi, insema al müsegh DJ Bobo e ad olter, la fa part de la giüria del Castingshow «Die grössten Schweizer Talente» (*I pü gran talent sgüisser*).

## Ligam in su la Red
* Sit Web de la Christa Rigozzi
* *[[Schawinski (Fernsehsendung)|Sendung «Schawinski».]]* Roger Schawinski cunversassiun cunt la Christa Rigozzi. Video in: SRF 1 vom 24. Juni 2013 (27 Minuten)

## Referiment
Mergozz (vent)

El **Mergozz** (localment: [mar'gøts]) a l'è on vent del Lagh Magior.
El nass arent al Sempion, el traversa tutta l'Ossola e 'l riva arent al Lagh de Mergozz (che ghe da el nomm). De lì el boffa in sul Verban, de l'Isola Mader fina a Scerr (frazzion de Laven-Mombell). L'è consideraa vun di vent pussee pericolos del Lagh Magior, e l'è bon de fà nass di ond quasi marinn. L'è bon de rivà a 100 chilometer a l'ora. A bon cunt, el boffa al massim per ona desena de menutt.
## Varda anca
*Lagh de Mergozz
*Lagh Magior
*Mergozzin
## Ligamm de foeura
*centrovela.com
Monscendrin

El **Monscendrin** l'è on vent che 'l boffa in sul Lagh Magior.
El ciappa el sò nomm del Monscender, e 'l nass in de la Leventina. Dopo avè traversaa tutta la vall del Tesin, el riva in sul Verban, anca se minga tant despess. I pochi voeult che gh'è duranta l'ann, el boffa fort arent a Locarn, Macagn e Canoeubi, intant che in del rest del lagh el se senta nò. La reson l'è che quell chì l'è on vent che 'l boffa in del mezz del lagh, e l'è minga bon de toccà i vari paes in sui dò spond.
## Varda anca
*Lagh Magior
*Monscender
## Ligamm de foeura
*centrovela.com
Canalin (ronsgia)

El **Canalin** (it. *Cavo Ricca* o *Cavo Canalino*) l'è ona ronsgia de la provincia de Novara.
El nass arent a Novara (rion de Vignal) e 'l traversa la città invers el sud, per poeu andà in de la Bassa. A l'è longh circa 30 km.
A l'è staa faa su in del 1880.
Cornasell (pizz)

El **Cornasell** (nomm ofizzial: *Piz Curnasel*) l'è ona scima di Alp Retegh, in di Grison.
A l'è olt 2.808 meter sora el nivell del mar e 'l se troeuva in de la Val Pos'ciav, minga delonsg del Pizz Varona.
## Referiment
Apple

**Apple Inc.** (fin al 2007 **Apple Computer Inc.**) a l'è un azienda informatega americana qe la fa su sistema operativ, personal computer, software e multimedia, cont cà a Cupertino, ind el cœr de la Silicon Valley, in California.
Fondada ind el 1976 e cognossuda in tut el mond di prim agn novanta grazia a vast numer de personal computer Macintosh, a l'è famosa per vesser stada vœna di prime aziende ad aver-g mitud dent el computer ind i cà di jent comun (varda ad esempi Apple II). Adess come adess el so nomm l'è sociad anca al leitor de musega dijital iPod, al negozi de musega online *iTunes Store* e all'iPhone, un dispositiv mobil multifonzional. Ind el cors del temp Aple la g'ha spantegad fœra in tra el grand public tante inovazion ind el camp de la volta tecnolojia e del design, aplicade ai prodots informateg.

El 9 de jener del 2007, al Macworld Conference & Expo de San Francisco, Steve Jobs, ind el presentar el nœv Apple TV, una feriferega per la fruizion di contegnuds multimediai in su televisor domesteg, e iPhone, un arnes qe'l representa la sintesi in tra un celular, un'iPod e un computer palmar, al g'ha nunçad el cambiament del nomm de l'azienda, de *Apple Computer, Inc.* a *Apple, Inc.*

## Implegads
### CEO
* 1977-1981: Michael "Scotty Scott"
* 1981-1983: AC "Markkula Mike"
* 1983-1993: John Sculley
* 1993-1996: Michael Spindler
* 1996-1997: Gil Amelio
* 1997-2011: Steve Jobs
* 2011-present: Tim Cook
### Aministrazion
* Bill Campbell
* Millard Drexler
* Al Gore
* Steve Jobs
* Andrea Jung
* Arthur D. Levinson
### Dirijents
* Steve Jobs
* Timothy D. Cook
* Peter Oppenheimer
* Philip W. Schiller
* Jonathan Ive
* Bertrand Serlet
* Ron Johnson
* Sina Tamaddon
* Scott Forstall
* Bob Mansfield
* Daniel Cooperman

## Prodots famos
*Apple I
*Apple II
*Apple III
*Apple Lisa
*Macintosh
*MacBook
*iBook
*iPhone
*iPad
*iPod

## Ligamm de fœra
*Sit ufiçal
Piev de Lecch

La **piev de Lecch** l'è stada vuna di piev religios e ministrativ del Milanes.
El patron l'eva San Nicolò.
A l'è nassuda in del 1584, perchè prima la sede de la piev l'eva a Castell, che però cont el passà del temp l'aveva perduu importanza. A ogni bon cunt, al contrari de olter piev nassuu in del Cincent, quella de Lecch l'ha gh'ha 'vuu anca di fonzion ministrativ, e minga domà eclesiastegh.
La confinava a nord-ovest con la piev de Mandell, a nord con quella de la Valsasna, est e a sud con la diocesi de Bergom, a sud-ovest con la piev de Garlaa.
La tirava denter i comun de Lecch, Quaa, Balabi de Sora, Balabi de Sotta, Belee, Bruman (incoeu in diocesi de Bergom), Castell, Germanee, Laorca, Morteron, Olaa, Ransc, San Gioann, Cius.
Piev de Legiun

La **Piev de Legiun** l'è stada vuna di piev religios e ministrativ del Milanes.
El sò patron l'eva San Steven.
La confinava a ovest con la diocesi de Noara, a nord con la piev de la Valtravaja, a est con quella de la Valcuvia, a sud con quella de Brebbia.
La tirava denter i comun de Legiun, Balaraa, Celina, Sangian, Aroeu, Scerr, Laven, Mombell.
Piev de Legnan

La **piev de [[Legnan]]** l'è stada ona piev religiosa de l'Arcidiocesi de Milan.
El sò patron l'era San Magn.
Al contrari de la pupart di piev, quella chì la gh'eva minga di fonzion civil, ma domà religios: de fatti l'era vuna de quei piev nassuu in del Cincent, despoeu del Concili de Trent, per sostituì di vegg piev che ormai aveven perduu importanza (in del noster cas, quei de Parabiaj e de Olgiaa). In ogni cas boeugna savè che i fonzion civil hinn staa conservaa de Parabiaj e Olgiaa.
La comprendeva i parocchi de Legnan, Parabiaj, Arlun, Canegraa, Cantaloeu, Casorezz, Scerr, Rescaldina, San Giorgg, San Vitor, Ambold e Villastanza.
Piev de Locaa

La **piev de [[Locaa (MI)|Locaa]]** l'è stada vuna di piev religios e ministrativ del Milanes.
El sò patron l'era el San Lissander.
On temp el capopiev l'eva el paes de la Piev (come 'l sugeriss anca el nomm): a bon cunt besogna regordàss che fina al 1499 Locaa e la Piev faseven part de l'istess comun, e che domà dopo s'hinn dividuu. El comun de Locaa, feud di Trivolz, l'era pussee gross e important, e inscì la sede del capopiev l'è restada lì.
La piev la confinava a sud e a ovest cont el vicariad de Binasch, a nord-ovest con la piev de Cesan Boscon, a nord cont el territori de Milan e con la piev de San Donaa, a est con la piev de San Giulian.
La tirava denter i comun de la Piev, Locaa, Fizzonasch, Pizzabrasa, Tolcinasch, Basej, Roman, Cassin Scanas, Overa, Quint, Pont Sest, Rozzan e Torrigg.
Mar de Azov

El **mar d'Azov** (russ: *Азо́вское мо́ре - Azovskoye more*; ucrain: *Азо́вське мо́ре - Azovs'ke more*) l’è ona sezzion de Mezzanocc del  Mar Negher, ligad a lu cont el Stret de Kerč. L'è limitad a Mezzanocc da l'Ucraina, a Sira da la Crimea (territori russ ma mìa recognoeussud inscì a nivell internazzional), a Matena da la Russia.

## Origin del nomm
In l'Antega Grecia l'era cognoeussud coma “Lagh o  Mar Meotian” opura “Litton Meotid (*Palus Maeotis* per i andegh romann e inscì anca seconda el Tacitus) dal nom di antegh abitant de quist region chi, i meot. I scita el ciamaven  “Kargaluk”, i meot “Temerinda” (che el voeur dì "mader del mar"), i arab — "Bakhr-al-Azuv", i turch — "Bakhr-el-Assak" opura  "Bakhr-i-Assak" ("Mar bloeu scur"; in del turch d'incoeu "Azak Denizi") ma anca "Balisira", i zeneves e i venezzian el ciamaven "Mare delle Zabacche". Despess el mar el vegniva ciamad anca “Mar de Caffa”, desgià che Caffa l'era ona colonia zenevesa che la se troeuvava li indova che incoeu la gh'è la zità de Feodosia, in Crimea.

L’ipotesi pussee probabela de l’origin del nom l’è la version segonda la che el nom el vegnariss da la zità de Azov. Nepunemanch l’esist apò on’oltra ipotesi, seconda la che el nom del mar el ghe saria stad dad in onor del sovran di polovizz, tribù del lengua turcega che l’abitava i region aproeuv la costa de Mezzanocc del Mar Negher e del Mar d’Azov medem

## Carateristeghe sgenerai
Da Matena a Sira el mar l’è longh 340 km e da Mezzanocc a Mezzdì 135 km. La soa superfiss l’è de 37'555 km2. I fium prinzipai che ghe vegnen dent inn el Don insema al Kuban; quist fium chi i fann sbassà fess la salinità del mar, soratut in di so canton determinad e coma olter lavor ghe menen adree ona gran quantità de Loam. El Mar d’Azov  l’è el mar manch afiond del mond, cont on’afiondità massema de domà 13 meter e in d’on quai di so canton, in dova l’è stad tolt sossen loam, coma per esempi el golf de Taganrog, l’afiondità del che l’è de vun meter. I  maree inn variabei ma poeuden tocà anca nivei de pussee de 5 meter. In inverna, grand part del mar el vegn quatad dal giazz.

Ind el Mar d Azov gh'inn anca di isle, che i se troeuven arent i coste, inn basse, ma soratut piscinine fess.

I pòrt prinzipall inn: Berdiansk, Mariupol, Rostov in sul Don, Taganrog e Ieisk. El mar l'è ligad cont el Mar Caspi travers el canal de Manyč. El Mar d’Azov el gh’ha di important sezzion de pesca e l’è dovrad per l’estrazzion de gas natural e petroeuli.

A nivell storegh el mar l’ha ospitad ona gran varietà de vita marina, cont pussee de votanta di spezzies de pes identifegade e 300 varietà de invertebrad. El tipo de pes pussee spantegad l’è l’Allosa fallax. La varietà e la quantità de fauna la s’è sbassada per colpa de la pesca intensiva e de l’oment di nivei de inquinament.

## Alter proget
Piev de Mandell

La **Piev de Mandell** l'è stada vuna di piev religios e ministrativ del Ducaa de Milan.
El sò patron l'era San Lorenz.
El sò status l'era putost particolar, perchè se del pont de vista civil la partegniva al Statt de Milan, de quell religos inscambi la pertoccava a la Diocesi de Comm. Quell chì l'è staa el resultaa de compromess de ona longa contesa del territori in tra i città de Milan e Comm. Anca 'dess a Mandell se conserva el rito roman.
La piev la confinava a ovest cont el rest de la Diocesi de Comm, a nord con la piev de Varenna, a nord ed est con quella de la Valsasna, a sud-est con quella de Lecch, a sud con quella de Garlaa, a sud-ovest con quella de la Valassina.
La comprendeva i comun de Mandell, Rongg, Somana, la Badia, Linzanegh, Lierna, Olcc e Vassena.
Piev de Inscin

La **piev de Inscin** l'era vuna di piev religios e ministrativ del Milanes.
La soa sede l'è stada prima in del paes de Inscin e poeu, a partì del 1584, a Erba. La prima patrona l'è stada Sant'Ufemia, e poeu l'è deventada Maria Nassenta.
La confinava a ovest e a nord con la Diocesi de Comm, a nord-est con la Squadra di Maur, a est con la Squadra de Nibionn e a sud con la piev de Marian.
La comprendeva i comun de Inscin, Albes, Cassan, Alseri, Anzan, Fabrica, Arscellasch, Busnigh, Carchen, Crevenna, Erba, Luragh, Colciagh, Lambrugh, Meron, Monguzz, Orsenigh, Pravesin, Pont Lamber, Lescia e Villa.
## Varda anca
*Inscin
*Erba
Piev de Marian

La **piev de Marian** l'è stada vuna di piev religios e ministrativ del Milanes.
El sò patron l'era San Steven.
La confinava a ovest con la piev de Gajan, a nord con quella de Inscin, a nord-est con la Squadra de Nibionn, a est con la piev de Jaa e a sud quei de Des e Seves.
Dent a la piev a gh'era i comun de Marian, Roeus, Brenna, Cabiaa, Carugh, Cremnagh, Inverigh, Paina, Romanò e Villa Romanò.
Nava

La **Nava** (istess in italian) l'è ona frazzion del comun de Coll Brianza, in provincia de Lecch.
L'è stada on comun indipendent fina al 1927. Al tempi di piev la partegniva a la Piev de Massaja.
Zegh

**Zegh** (it. *Cuzzego*) l'è ona frazzion del comun ossolan de Beura-Cardescia, in de la Provincia de Verbania.
El paes el se troeuva a sud del center comunal, in su la sponda de manzina de la Tos.
Cologna (Castell)

**Cologna** (prononzia local: [ku'luɲa]; italian: *Cologna*) l'è ona frazzion del comun brianzoeu de Castell, in de la Provincia de Lecch, del qual l'è la sede comunal.
L'è stada on comun indeperlee fina al 1927. Al temp di piev la partegniva a la Piev de Massaja.
I sò abitant i g'hann el soranomm de *trida-[[paja]]*.
Galbusera

**Galbusera** (it.: *Galbusera Bianca*) l'è ona frazzion del comun de la Valletta Brianza, in de la Provincia de Lecch.
In del paes a gh'è on'oasi del WWF. Fina al 2015 l'era ona frazzion del vegg comun de Rovagnaa.
I sò abitant i g'hann la scormagna de *buscitt* (in brianzoeu [by'ʃet]).
Isol Boromei

I **Isol Boromei** (it. Isole Borromee) hinn on rosc de isol in del lagh Magior, in del golf in tra Verbania e Stresa.
Hinn ciamaa inscì perchè partegnen ancamò al dì d'incoeu a la fameja di Boromee, vuna di pussee important cà nobiliar lombard e noares.
I isol hinn cinch, per la precision:
*Isolin de San Gioann o Isolin
*Isola Bella
*Isola Mader
*Isola di Pescador
*Isolott di Inamoraa (it. *Scoglio della Malghera*)
Piev de Mezaa

La **piev de Mezaa** l'era vuna di piev religios e ministrativ del Milanes.
I sò patron i eren i sant Peder e Paol.
La confinava a ovest, nord ed est con la Piev de Segraa e a sud cont i piev de San Giulian e Locaa.
A l'era vuna di piev pussee piscininn del Milanes, tant l'è vera che i sò comun (Mezaa, Peschera e Linaa) al dì d'incoeu hinn tucc in de l'istess comun, cioè Peschera, e in del 1938 la sed de la Piev a l'è spostada a Linaa.
Piev de Massaja

La **piev de Massaja** l'è stada vuna di piev religios e ministrativ del Milanes.
El sò patron l'era San Vitor.
La confinava a ovest con la piev de Jaa, a nord-ovest con la Squadra de Nibionn, a nord con la piev de Ogionn, a nord-est con la piev de Garlaa, a est con la piev de Brivi e a sud con quella de Vimercaa
La comprendeva ona muggia de comun, cioè Massaja, Contra, Lomanega, Barzagh, Barzanò, Bestett, Brianzoeula, Cologna, Bulciagh, Cajan, Casanoeuv, Cassagh, Orian, Cassina di Bracch, Cernusch, Cremella, Lomagna, Maress, Montaveggia, Montisell, Casiragh, Nava, Tegnon, Osnagh, Peregh, Bernaga, Rovagnaa, Santa Maria, Scereda, Sirtol, Crippa e Viganò.
Giovenzana

**Giovenzana** (localment: [dʒuen'tsɔna]; it. *Giovenzana*) l'è ona frazzion del comun de Coll Brianza, in de la Provincia de Lecch.
El paes el se troeuva a sud del center comunal.
I sò abitant i g'hann la scormagna de *maja-pan*.
Pianeta

En pianeta l'è 'n còrp celèst che 'l gìra entùren a 'na stèla, ma che, a diferènsa de chèsta, el gènera mìa energìa per mès de la füziù nücleàra. En piö el g'ha de ìga 'na màsa grànda asé per ciapà 'na fùrma sférica e 'l g'ha de éser stat bù de snetà fò la sò òrbita dei isé ciamàcc platetézem cioè ogècc primordài che col agregàs ensèma de giü con l'óter i g'ha furmàt i pianéti. 

Chèsta definisiù l'è stàda a adotàda en fùrma uficiàla ai 24 de óst del 2006 de part de l'Üniù Astronòmica Internasiunàla. Prim de alùra ezistìa mìa 'na definisiù precìza, ma 'na concesiù che partìa amò de de l'antìca astronomìa greca che la ciamàa pianéta töcc i còrp celèscc che se müìa sö òrbite fìse.

A stà a la definisiù del 2006, endel nòst Sistema Solar gh'è òt pianéti, quàter de chèsti clasificàcc come panéti ruciùs:
* Mercurio
* Venere
* Tèra
* Marte

du clasificàcc come gigànti gasùs
* Giove
* Saturno

e du clasificàcc come gigànti de gias

* Urano
* Netuno

'Nfìna a prìma de la nöa definisiù, pò a Plutone l'ìa cunsideràt en pianéta, adès envéce l'è stat riclasificàt come pianeta nano.
Piev de Nervian

La **piev de Nervian** l'è stada vuna di piev religios e ministrativ del Milanes.
El sò patron l'era San Steven.
La confinava a ovest con la piev de Parabiaj, a nord-ovest con quella de Pian, a nord-est con quella de Seves, a est con quei de Bolaa e Trenn, a sud-est con quella de Cesan Boscon e a sud-ovest con la piev de Corbetta.
La comprendeva i comun de Nervian, Garbatola, Barbaiana, Caronn, Cornaree, Lainaa, Monzor, Origg, Passirana, Pojan, Pregnana, Rò, Castellasc, Lusernaa, Saronn, Vanzagh e Mantegascia.
## Varda anca
*Piev de Rò
Asteroide

En **asteròide** l'è 'n còrp celèst de natüra ruciùza, carbonàcea o metàlica, piö pesèn de 'n pianeta e piö grant de 'n meteoroide, che 'l gìra entùren al Sul sönden òrbita che la stà al dedét de l'òrbita de Netuno.
I piö tacc dei asteròidi del nòst Sistema Solar i g'ha 'n òrbita semi-stàbil colocàda 'ntra le òrbite de Marte e Giove, e töcc ensèma i fùrma chèla che vé ciamàt la fàsa dei asteròidi (o fàsa principàla). 
Se calcùla che ghe sàpe presapóch du miliù de asteròidi che g'ha 'n diàmetro piö grant de 'n chilòmetro apéna endela fàsa principàla, ma a mèter ensèma la màsa de töcc chèsti ogècc, el total el rìa apéna al 5 % de la masa de la Lüna.
A pàrter de la redefinisiù de la terminulugìa dei còrp celèscc operàda endèl 2006 de la Üniù Astronòmica Internasiunàla, el concèt de asteroide l'è cumprindìt endel ensèma piö grant dei "còrp celèscc minur" del Sistema Solar, enséma co le comete, col gròs dei ogècc transnetünià e töcc i óter còrp che gìra entùren al Sul e che i sàpe piö pesègn de 'n pianeta nano.